नई दिल्ली। कांग्रेस उपाध्यक्ष राहुल गांधी ने प्रधानमंत्री नरेंद्र मोदी पर भृष्टाचार के जो गंभीर आरोप लगाए थे, उसमे एक नया मोड आ गया है। सहारा कंपनी की कथित डायरी में जिन राजनेताओं को फंड के रूप में रकम देने की बात कही गयी है, जिसमें दावा किया गया है कि पीएम मोदी को छह महीने के अंदर नौ बार पैसे दिये गए। उस लिस्ट में कांग्रेस पार्टी की दिल्ली की तत्कालीन मुख्यमंत्री शीला दीक्षित का नाम भी शामिल है। दिलचस्प बात यह है कि इस लिस्ट के जिन पन्नों को कांग्रेस पार्टी के ट्विटर हैंडल पर शेयर किया गया, उसमें शीला दीक्षित का भी नाम शामिल है और उनके नामा के आगे एक करोड़ की धनराशि लिखी गयी है।